Ana Lúcia Dida , markvörður Gróttu , hefur gengið til liðs við portúgalska stórliðið Benfica . Dida hefur heillað Gróttufólk í sumar með frammistöðu sinni og jákvæðu viðmóti utan vallar . Grótta kveður Didu með söknuði en fagnar um leið því frábæra tækifæri sem hún fær nú hjá Benfica . Magnús Örn Helgason , þjálfari meistaraflokks , sagði þetta um málið : „ Benfica hafði samband við Didu um miðjan júlí og við ákváðum strax að standa ekki í vegi fyrir því að hún færi til Portúgal . Dida er frábær markvörður og í raun finnst mér ótrúlegt að hún hafi aldrei fengið tækifæri til að spila í Pepsi-deildinni . Við vorum lánssöm að hafa Didu með okkur stærstan hluta tímabilsins og Grótta samgleðst innilega með henni á þessum tímamótum . “ Fréttastofa Gróttusport heyrði líka hljóðið í Didu sem naut þess að spila með Gróttuliðinu : „ Mér fannst ég vera hluti af fjölskyldu hjá Gróttu og er þakklát fyrir tímann sem ég átti hjá félaginu . Það var erfitt að kveðja liðsfélagana á sunnudaginn en ég mun aldrei gleyma ykkur . Takk fyrir allt Maggi , Pétur og Þór og ég veit að framtíðin er björt hjá Gróttu “ .